ຈີນສະແດງການຄັດຄ້ານ ຕໍ່ການພົບປະລະຫວ່າງ ປະທານາທິບໍດີ ບາຣັກ ໂອບາມາ ແລະອົງດາໄລ ລາມະ
ຂ່າວສຳຄັນອື່ນໆ: ອະດີດປະທານາທິບໍດີ ບີລ ຄລິນຕັນ ເຂົ້າໂຮງໝໍ ເພື່ອໃຫ້ທ່ານໝໍສອດທໍ່ ໃສ່ເສັ້ນເລືອດ ທີ່ອຸດຕັນ; ເຮຕີໄວ້ທຸກໃຫ້ ພວກເຄາະຮ້າຍ ຈາກແຜ່
ຈີນຮຽກຮ້ອງ ໃຫ້ ສະຫະຣັດ ຍົກເລີກໃນທັນທີ ກ່ຽວກັບແຜນ ການພົບປະກັນທີ່ທຳນຽບຂາວ ໃນສັບປະດາໜ້າ ລະຫວ່າງ ປະທານາທິບໍດີ ສະຫະຣັດທ່ານ BARACK OBAMA ແລະອົງດາໄລລາມະ ຜູ້ ນຳທາງດ້ານຈິດໃຈ ຂອງຊາວທິເບດທີ່ລີ້ພັຍຢູ່ ໃນຕ່າງປະເທດນັ້ນ ອົງການຂ່າວຊິນຫວາຂອງ ທາງການຈີນໃນວັນສຸກມື້ນີ້ ໄດ້ອ້າງຄຳເວົ້າຂອງ ທ່ານ MA ZHAOXU ໂຄສົກກະຊວງການຕ່າງ ປະເທດຈີນທີ່ກ່າວວ່າ ຈີນຄັດຄ້ານ ຢ່າງແຂງຂັນ ຕໍ່ການຢ້ຽມຢາມຂອງອົງດາໄລ ລາມະ ດັ່ງກ່າວ ທ່ານ MA ຮ້ອງຂໍໃຫ້ ສະຫະຣັດ ເຂົ້າໃຈຢ່າງເຖິງຖອງກ່ຽວກັບ ຄວາມຫລໍ່ແຫຼມ ຂອງບັນ ຫາຕ່າງໆ ທີ່ພົວພັນກັບ ເຣື່ອງທິເບດ ທຳນຽບຂາວໄດ້ປະກາດ ໃນວັນພະຫັດ ວານນີ້ວ່າ ວັນເວລາ ໃນການພົບປະກັນ ລະຫວ່າງທ່ານ OBAMAແລະອົງດາໄລລາມະ ໄດ້ກຳນົດ ໃສ່ ວັນທີ 18 ກຸມພາ ຈະມານີ້ ຈີນໄດ້ສະແດງການຄັດຄ້ານ ຕໍ່ການພົບປະ ສົນທະນາ ໃດໆກໍຕາມ ລະຫວ່າງຜູ້ນຳ ຂອງສະຫະຣັດແລະອົງດາໄລລາມະ ທີ່ຈີນເອີ້ນວ່າ ຜູ້ຢາກ ແບ່ງແຍກດິນແດນ ທີ່ກຳລັງຊອກຫາຊ່ອງທາງໃຫ້ທິເບດເປັນເອກກະຣາດຈາກຈີນນັ້ນ ອະດີດ ປະທານາທິບໍດີ ສະຫະຣັດ ທ່ານ BILL CLINTONໄດ້ເຂົ້າຮັບການ ພະ ຍາບານໂຕ ເພື່ອເປີດເສັ້ນເລືອດ ທີ່ອຸດຕັນ ຢູ່ ໃນໝາກຫົວໃຈຂອງທ່ານນັ້ນ ພວກນາຍແພດ ໄດ້ສອດເຄື່ອງ ເຮັດໃຫ້ເສັ້ນເລືອດເປີດ 2 ອັນ ເຂົ້າໄປໃນເສັ້ນເລືອດ ຫລໍ່ລ້ຽງຫົວໃຈຂອງທ່ານ CLINTON ໃນວັນພະຫັດ ວານນີ້ທີ່ໂຮງໝໍ ແຫ່ງນຶ່ງ ໃນນະຄອນນິວຢອກ ຫລັງຈາກທ່ານ ມີຄວາມຮູ້ສຶກແໜ້ນໜ້າເອິກຂອງທ່ານ ໃນໄລ ຍະ ສອງ-ສາມມື້ ຜ່ານມານີ້ ທ່ານ ALAN SCHWARTZທ່ານໝໍຂອງທ່ານ CLINTON ກ່າວວ່າ ທ່ານ CLINTON ບໍ່ໄດ້ເປັນຫົວ ໃຈວາຍຫລືຫົວໃຈຂອງທ່ານ ບໍ່ໄດ້ຮັບ ຄວາມເສັຽຫາຍ ໃດໆເລີຍ ທ່ານ SCHWARTZ ເວົ້າວ່າຂັ້ນຕອນດັ່ງກ່າວ ໄດ້ດຳເນີນໄປ ດ້ວຍຄວາມສະດວກ ແລະທຳນາຍວ່າ ທ່ານ CLINTONຈະຫາຍດີ ເປັນປົກກະຕິ ທ່ານ SCHWARTZ ກ່າວວ່າ ທ່ານຫວັງວ່າ ທ່ານ CLINTONຈະໄດ້ອອກໂຮງໝໍ ໃນວັນສຸກມື້ນີ້ ແລະກັບຄືນໄປເຮັດວຽກ ໃນວັນຈັນຈະມາ ທ່ານCLINTON ເຄີຍທຳການ ຜ່າຕັດມາແລ້ວ ໃນປີ 2004 ເພື່ອເປີດເສັ້ນເລືອດ ທີ່ອຸດຕັນໃນໝາກຫົວໃຈ 4 ເສັ້ນ ໃນວັນສຸກມື້ນີ້ ຊາວເຮຕີໄດ້ພາກັນໄວ້ອາ ລັຍ ເນື່ອງໃນໂອກາດວັນຄົບຮອບນຶ່ງເດືອນຂອງ ການເກີດ ແຜ່ນດິນໄຫວຮ້າຍແຮງທີ່ໄດ້ທຳ ລາຍ ສ່ວນໃຫຍ່ຂອງນະຄອນຫຼວງ PORT-AU-PRINCE ແລະບໍຣິເວນ ອ້ອມແອ້ມ ແລະເຮັດ ໃຫ້ຫຼາຍກວ່າ 217ພັນຄົນເສັຽຊີວິດ ນອກນັ້ນ ຍັງມີປະຊາຊົນ ທີ່ບໍ່ມີບ່ອນ ພັກພາອາສັຍ ຢ່າງ ນ້ອຍ1 ລ້ານຄົນ ຫຼັງຈາກໄດ້ເກີດແຜ່ນດິນໄຫວ ທີ່ມີຄວາມແຮງ ແທກໄດ້ 7 0ຢູ່ທີ່ປະເທດເຮຕີ ໃນວັນທີ 12 ມັງກອນ ຜ່ານມາ ການປະຕິບັດ ງານບັນເທົາທຸກຂອງອົງການ ໃຫ້ຄວາມຊ່ອຍ ເຫຼືອນາໆຊາດ ກຳລັງມີຄວາມກ້າວໜ້າ ໃນເຮຕີຊຶ່ງພວມດີ້ນຮົນ ທີ່ຈະຟື້ນໂຕຄືນ ຈາກລົມພາຍຸ ເຂດຮ້ອນ ທີ່ໄດ້ທຳລາຍ 15%ຂອງຜົນຜລິດ ທາງດ້ານເສຖກິດຂອງປະເທດໃນປີ 2008 ນັ້ນ ໃນຕອນເຊົ້າຂອງມື້ວານນີ້ ໄດ້ເກີດຝົນຕົກໜັກ ຊຶ່ງພາໃຫ້ ມີຄວາມຢ້ານກົວວ່າຈະເກີດພັຍນຳຖ້ວມ ແລະການແຜ່ລະບາດ ຂອງພະຍາດ ໂຣຄາຕ່າງໆ ໃນໝູ່ປະຊາຊົນທີ່ບໍ່ມີບ່ອນ ພັກພາອາສັຍ ສະຫະຣັດ ກ່າວວ່າ ການພະຍາຍາມ ຂອງອີຣ່ານ ທີ່ຈະປິດຂ່າວເກືອບຈາກທຸກສື່ມວນ ຊົນ ກ່ຽວກັບການປະທ້ວງ ໃນມື້ວານນີ້ສະແດງ ໃຫ້ເຫັນວ່າຣັຖບານອີຣ່ານ ຢ້ານປະຊາຊົນຂອງ ຕົນເອງ ທ່ານ P J CROWLEY ໂຄສົກກະ ຊວງການຕ່າງປະເທດສະຫະຣັດ ໄດ້ອ້າງລາຍ ງານຂ່າວ ທີ່ເວົ້າວ່າ ໄດ້ມີການປິດໂທຣະພາບ ດາວທຽມ ໃນທ້ອງຖິ່ນ ໂທຣະສັບມືຖື ແລະບໍຣິ ການອິນເຕີແນັດ ການປະທ້ວງຕໍ່ຕ້ານຣັຖບານ ໃນອີຣ່ານ ບັງເອີນມີຂຶ້ນ ພ້ອມໆກັບ ການໂຮມຊຸມ ນຸມເນື່ອງໃນໂອກາດ ວັນຄົບຮອບ 31 ປີ ໃນການສ້າງຕັ້ງ ສາທາຣະນະຣັດ ອິສລາມຂຶ້ນໃນອີຣ່ານ ທ່ານ CROWLEY ເວົ້າວ່າ ອັນທີ່ເອີ້ນວ່າ ການສະກັດກັ້ນຂໍ້ມູນຂ່າວສານ ທີ່ວ່ານີ້ ແມ່ນແນໃສ່ ເພື່ອປ້ອງກັນ ບໍ່ໃຫ້ພວກເດີນຂະບວນປະທ້ວງ ສາມາດຕິດຕໍ່ ຫາກັນແລະກັນໄດ້ ພວກນັກເຄື່ອນໄຫວຝ່າຍຄ້ານກ່າວວ່າ ກຳລັງຮັກສາ ຄວາມສະງົບ ຂອງອີຣ່ານ ຍັງໄດ້ປາບປາມ ພວກປະທ້ວງດ້ວຍການໃຊ້ ຣະເບີດນຳຕາ ໄມ້ຄ້ອນ ແລະຈັບກຸມ ພວກເຂົາເຈົ້າ ລາຍງານຂ່າວເຫລົ່ານີ້ ຍັງບໍ່ສາມາດ ໄດ້ຮັບການຢືນຢັນ ຈາກແຫລ່ງຂ່າວທີ່ເປັນອິສຣະເທື່ອ ຍ້ອນທາງການ ອີຣ່ານ ໄດ້ຫ້າມບໍ່ໃຫ້ ອົງການຂ່າວຕ່າງປະເທດເຂົ້າໄປເກັບກຳຂ່າວ ລາຍງານຂ່າວ ຂອງເກົາຫລີໃຕ້ແຈ້ງວ່າເປັນທີ່ຄາດກັນວ່າຫົວ ໜ້າຄະນະ ເຈຣະຈາໃນດ້ານນິວເຄລັຽຂອງເກົາ ຫລີເໜືອຈະເດີນທາງ ມາຢ້ຽມຢາມສະຫະຣັດ ໃນເດືອນໜ້ານີ້ ທ່າມກາງ ການດຳເນີນຄວາມ ພະຍາຍາມຄັ້ງໃໝ່ເພື່ອຢາກໃຫ້ມີ ການເປີດເຈ ຣະຈາ 6 ຝ່າຍຄືນອີກ ກ່ຽວກັບໂຄງການນິວ ເຄລັຽ ຂອງເກົາຫລີເໜືອ ໃນວັນສຸກມື້ນີ້ ອົງ ການຂ່າວຢອນຮັບຂອງເກົາຫລີໃຕ້ ໄດ້ອ້າງ ແຫລ່ງຂ່າວ ທາງດ້ານການທູດ ທີ່ເວົ້າວ່າ ທ່ານ KIM KYEGWAN ມີກຳນົດ ທີ່ຈະເດີນທາງ ມາຢ້ຽມຢາມ ສະຫະຣັດ ການຢ້ຽມຢາມ ທີ່ວ່ານີ້ແມ່ນຈະມີຂຶ້ນ ຫລັງຈາກການເດີນ ທາງໄປຢ້ຽມຢາມ ນະຄອນຫລວງພຽງຢາງໃນເດືອນທັນວາຜ່ານມາ ຂອງທູດພິເສດ ສະຫະຣັດ ທ່ານ STEPHEN BOSWORTH ໃນວັນພະຫັດວານນີ້ ທູດພິເສດ ຂອງອົງການ ສະຫະປະຊາຊາດ ກໍໄດ້ພົບ ປະກັບທ່ານ KIMYONG NAM ຮອງຜູ້ນຳຂອງເກົາຫລີເໜືອ ທີ່ນະຄອນ ຫລວງພຽງຢາງ ຊຶ່ງເປັນ ພາກສ່ວນນຶ່ງໃນການດຳເນີນ ຄວາມພະຍາຍາມ ຂອງນາໆຊາດ ທີ່ຈະນຳເອົາ ເກົາຫລີ ເໜືອ ໃຫ້ກັບຄືນເຂົ້າມາສູ່ ໂຕະເຈຣະຈາ ກ່ຽວກັບການຫລຸດ ກຳລັງອາວຸດນັ້ນ ການໂຄສະນາຫາສຽງ ຢ່າງເປັນທາງ ການໄດ້ເລີ້ມຂຶ້ນແລ້ວ ສຳລັບ ການເລືອກຕັ້ງ ທົ່ວໄປໃນອີຣັກ ຊຶ່ງຈະມີຂຶ້ນໃນວັນທີ7 ມີນາ ຈະມານີ້ ການຕິດຮູບ ໂຄສະນາຫາສຽງຢ່າງ ເປັນທາງການ ໄດ້ມີຂຶ້ນໃນທົ່ວນະຄອນຫຼວງ ແບັກແດັດ ໃນວັນສຸກມື້ນີ້ ແຕ່ຄວາມເຄັ່ງຕຶງ ໃນອີຣັກແມ່ນມີສູງຢູ່ແລ້ວ ກ່ຽວກັບການຕັດ ສິນໃຈ ຫ້າມບໍ່ໃຫ້ ຜູ້ສະມັກທີ່ນັບຖືສາສນາ ອິສລາມ ນິກາຍຊຸນນີ່ ຈຳນວນນຶ່ງ ເຂົ້າແຂ່ງຂັນ ເອົາຕຳແໜ່ງຕ່າງໆຍ້ອນມີການ ກ່າວຫາວ່າ ພວກກ່ຽວ ມີຄວາມສັມພັນ ກັບພັກ BAATH ຂອງມື້ລາງຜູ້ນຳອີຣັກ SADDAM HUS SEIN ໃນມື້ວານນີ້ ຄະນະຕຸລາການ ນຶ່ງຂອງອີຣັກໄດ້ປະຕິເສດ ຕໍ່ການຂໍອຸທອນຂອງ ບັນດາ ຜູ້ສະມັກສ່ວນໃຫຍ່ ທີ່ຖືກທາງການອີຣັກຫ້າມນັ້ນ ມີແຕ່ 28 ຄົນ ຂອງຈຳ ນວນ 177 ຄົນ ທີ່ໄດ້ຂໍອຸທອນເທົ່ານັ້ນໄດ້ຮັບອະນຸຍາດ ໃຫ້ເຂົ້າແຂ່ງຂັນ ໃນການ ເລືອກຕັ້ງ ໃນວັນທີ 7 ມີນາໄດ້ ຣັຖບານພາຍໃຕ້ການນຳພາ ຂອງພວກທີ່ນັບຖື ສາສນາອິສລາມ ນິກາຍຊີໄອທ໌ ຂອງອີຣັກໄດ້ພະຍາຍາມ ທີ່ຈະກຳຈັດ ອະດີດສະມາຊິກ ຂອງພັກ BAATH ອອກຈາກຕຳແໜ່ງສູງໆ ສານສູງສຸດຂອງສຣີລັງກາ ໄດ້ຕັດ ສິນ ອະນຸຍາດໃຫ້ ພວກສນັບສນຸນທ່ານ SA RATH FONSEKA ຜູ້ສະມັກປະທານາທິບໍດີ ທີ່ເສັຽໄຊ ໃນການເລືອກຕັ້ງທຳການຂໍອຸທອນ ກ່ຽວກັບ ການຈັບກຸມທ່ານນັ້ນ ໃນວັນສຸກມື້ນີ້ ສານສູງສຸດຂອງສຣີລັງກາ ໄດ້ແຜ້ວທາງໃຫ້ ມີການ ເປີດຮັບຟັງ ຄຳໃຫ້ການກ່ຽວກັບ ບັນ ຫາດັ່ງກ່າວ ໃນວັນທີ 23 ກຸມພາ ຈະມານີ້ ນອກນັ້ນ ສານສູງສຸດຍັງໄດ້ສັ່ງໃຫ້ ຣັຖບານ ອະນຸຍາດໃຫ້ ທ່ານ FONSEKA ໄດ້ຮັບການ ປິ່ນປົວ ພະຍາຍານແລະໃຫ້ສະມາຊິກ ໃນ ຄອບຄົວຂອງທ່ານ ໄປຢ້ຽມຢາມໄດ້ ພັລຍາ ຂອງອະດີດ ຜູ້ບັນຊາການທະຫານສູງສຸດ ຂອງສຣີລັງກາ ໄດ້ຍື່ນສຳນວນຄຳຮ້ອງ ພ້ອມກັບລາຍເຊັນ ຕໍ່ສານຫລັງຈາກເຈົ້າໜ້າທີ່ ໄດ້ຈັບທ່ານ FONSEKA ໃນມື້ວັນຈັນຜ່ານມາ ໃນຂໍ້ຫາສົມຮູ້ຮ່ວມຄິດ ຕໍ່ຕ້ານຣັຖບານ ຂະນະດຽວກັນ ຜູ້ນຳພັກ ການເມືອງຝ່າຍຄ້ານຂອງສຣີລັງກາ ທ່ານ RANIL WICKRE MESINGHE ໄດ້ພົບປະ ກັບປະທານາທິບໍດີ ມາຮິນດາຣາຊພັກ ໃນວັນສຸກ ມື້ນີ້ ໃນ ຄວາມພະຍາຍາມ ເພື່ອຊອກຫາຊ່ອງທາງ ໃຫ້ປ່ອຍທ່່ານFONSEKA ການຈັບກຸມ ທ່ານ FONSEKA ໄດ້ພາໃຫ້ເກີດ ມີການປະທະກັນ ຢ່າງຮຸນແຮງທີ່ນະຄອນຫລວງ ໂຄລອມໂບ ໃນອາທິດນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ